Hei!

Jeg har fått noen spørsmål til påmeldinga. Det er alltid flere som

ønsker svar enn som spør. Derfor:

Det har vært en bug i programmet som har gitt problemer med å lagre

gruppeopplysningene i påmeldinga. Den ble meldt inn til utvikleren før

helga som hastesak og er i orden nå.

Framgangsmåte ved påmelding:

1) Følg linken til medlemssystemet, velg "Meld på gruppe".

2) Du er nå inne i påmeldingsskjemaet for gruppa. Det består av tre

fliker. Den første fliken er en oversikt, den andre gjelder

enkeltdeltakere, og den siste gjelder fellesopplysninger for gruppa. På

både flik 2 og 3 er det flere felt som skal fylles ut.

3) På flik 2 "På- og avmelding" ser du en tabell med alle medlemmer i

gruppa.

 a) Først velger du kursdeltakere og deltakende ledere ved å trykke

"Meld på" i kolonna "Registrert".

 b) Så krysser du av for hvilke deler av kurset hver enkelt skal være

med på. Speiderne skal i utgangspunktet være med på alle tre delene.

Ledere trenger ikke det.

 c) I kolonna "Deltakeravgift" bestemmer du hvem som skal være

(betalende) kursdeltaker eller (gratis) leder.

 d) Til slutt svarer du på "Ekstra spørsmål". Disse gjelder

spesialordninger for enkeltdeltakere. Dette er viktig. Hvis vi ikke får

varsel om allergier, handler vi ikke allergimat.

3) Flik 3 gjelder gruppeopplysninger.

 a) Det ene er mailadressa vi skal bruke for å sende kursinfo til

troppsledelsen. Denne er ekstra viktig for grupper som ikke har

registrert mailadresser i medlemssystemet, for de må videresende til

sine egne deltakere.

 b) Resten gjelder kontaktinfo til ansvarlig hjemmeleder. Her holder

det med navn og telefonnummer. Det er opp til gruppa sjøl å holde

hjemmeleder med kontaktinfo til deltakerne. Hjemmeleder kan skiftes fram

til et døgn før start av hver enkelt samling.

Komplisert? Det bare virker sånn fordi jeg har forklart \_veldig\_ nøye.

Dere bruker ikke mye mer tid på å registrere deltakerne enn på å lese

denne mailen.